ΓΡΑΠΤΗ ΕΡΩΤΗΣΗ E-2610/99

υποβολή: Karl von Wogau (PPE-DE) προς την Επιτροπή

(12 Ιανουαρίου 2000)

Θέμα: Περιορισμός της ελεύθερης κυκλοφορίας εμπορευμάτων με την ρύθμιση για τα πυροβόλα όπλα

Γνωρίζει η Επιτροπή ότι στην Ομοσπονδιακή Δημοκρατία της Γερμανίας από τις 22 Ιουνίου 1999 απαιτείται για την κατοχή όπλων, τα οποία είναι ήδη καταχωρημένα στο ευρωπαϊκό δελτίο πυροβόλου όπλου, ένα επιπλέον ενημερωτικό έντυπο «INF 3» (ρύθμιση για τα πυροβόλα όπλα);

Συμφωνεί η Επιτροπή ότι στην προκειμένη περίπτωση πρόκειται για περιορισμό της ελεύθερης κυκλοφορίας εμπορευμάτων;

Στόχος της καθιέρωσης ευρωπαϊκού δελτίου πυροβόλου όπλου ήταν ναπάρξει μία οριστική ρύθμιση για την κατοχή όπλων στην επικράτεια των κρατών μελών. Ο σκοπός του νέου εντύπου δεν είναι σαφής. Ο φόρος προστιθέμενης αξίας περιλαμβάνεται ήδη στην τιμή αγοράς. Στην περίπτωση πώλησης ενός όπλουφίσταται ούτως ή άλλως ηποχρέωση να διαγραφεί το όπλο αυτό από την κάρτα κατοχής όπλου και από το ευρωπαϊκό δελτίο πυροβόλου όπλου εντός προθεσμίας τεσσάρων εβδομάδων. Κατά την διέλευση συνόρων θα έπρεπε κανονικά να είναι αρκετή η επίδειξη του ευρωπαϊκού δελτίου πυροβόλου όπλου.

Απάντηση του κ. Bolkestein Εξ ονόματος της Επιτροπής

(3 Φεβρουαρίου 2000)

Η οδηγία του Συμβουλίου 91/477/CEE της 18ης Ιουνίου 1991 σχετικά τον έλεγχο της απόκτησης και κατοχής όπλων(1) ορίζει, στο άρθρο 12, ότι για τη μεταφορά πυροβόλων όπλων κατά τη διάρκεια ταξιδιού μεταξύ δύο

ή περισσότερων κρατών μελών οι ενδιαφερόμενοι πρέπει να λαμβάνουν προηγούμενη άδεια από ταπόψη κράτη μέλη. Κατά παρέκκλιση τηςποχρέωσης έκδοσης προηγούμενης άδειας, οι κυνηγοί, όσον αφορά τα πυροβόλα όπλα που ταξινομούνται, σύμφωνα με το παράρτημα Ι της οδηγίας, στις κατηγορίες Γ και Δ, καθώς και οι σκοπευτές, όσον αφορά τα πυροβόλα όπλα που ταξινομούνται στις κατηγορίες Β, Γ και Δ, μπορούν να έχουν στην κατοχή τους ένα ή περισσότερα πυροβόλα όπλα κατά τη διάρκεια ταξιδιού μεταξύ δύο ή περισσότερων κρατών μελών για την άσκηση των δραστηριοτήτων τους,πό τον όρο ότι θα φέρουν ευρωπαϊκό δελτίο για το συγκεκριμένο όπλο ή όπλα και ότι θα είναι σε θέση να αποδείξουν το λόγο του ταξιδιού τους, ιδίως μέσω της επίδειξης σχετικής πρόσκλησης. Ωστόσο, η παρέκκλιση αυτή δεν ισχύει για τα ταξίδια προς κράτος μέλος το οποίο, δυνάμει του άρθρου 12 της οδηγίας 91/477/ΕΟΚ, απαγορεύει την απόκτηση και την κατοχή του εν λόγω όπλου ή την εξαρτά από την έκδοση προηγούμενης άδειας.

Η Επιτροπή δεν ενημερώθηκε από τις γερμανικές αρχές για την εισαγωγή του νέου εντύπου στο οποίο αναφέρεται ο αξιότιμος βουλευτής. Στις 16 Δεκεμβρίου 1999 η Επιτροπή επικοινώνησε με τις γερμανικές αρχές προκειμένου να πληροφορηθεί το χαρακτήρα του εντύπου, καθώς και τους λόγους που επέβαλαν τη χρήση του στην εν λόγω χώρα. Όταν η Επιτροπή λάβει την απάντηση των γερμανικών αρχών, θα ενημερώσει αμέσως τον αξιότιμο βουλευτή σχετικά με τη συνέχεια που προτίθεται να δώσει στο θέμα αυτό.

Η Επιτροπή επιθυμεί, ωστόσο, ναπογραμμίσει ότι ο ευρωπαϊκός χάρτης πυροβόλων όπλων αποτελεί το μοναδικό, αναγνωρισμένο από το σύνολο των κρατών μελών, έγγραφο που επιτρέπει την προσωρινή μεταφορά πυροβόλων όπλων κατά τη διάρκεια ταξιδιών που πραγματοποιούν οιπήκοοι κρατών μελών μεταξύ διάφορων κρατών μελών, ιδιαίτερα δε οι κυνηγοί και οι σκοπευτές. Εξάλλου, δεδομένης της δέσμευσης που έχει αναλάβει η Επιτροπή, κατά την έννοια του άρθρου 12, παράγραφος 2, της οδηγίας 91/477/ΕΟΚ, θα λάβει σοβαράπόψη της το ζήτημα της εφαρμογής του ευρωπαϊκού χάρτη πυροβόλων όπλων στην έκθεση για την εφαρμογή της εν λόγω οδηγίας που πρόκειται να απευθύνει στο Κοινοβούλιο και στο Συμβούλιο κατά τη διάρκεια του έτους 2000.

(1) ΕΕ L 256 της 13.9.1991.